ΓΡΑΠΤΗ ΕΡΩΤΗΣΗ E-2742/01

υποβολή: Jorge Moreira Da Silva (PPE-DE) προς την Επιτροπή

(5 Οκτωβρίου 2001)

Θέμα: Εσωτερίκευση ενσωμάτωση του περιβαλλοντικού κόστους της πυρηνικής ενέργειας

Λαμβάνονταςπόψη ότι:

- με την εφαρμογή του Πρωτοκόλλου του Κυότο, που θα τεθεί σε ισχύ το 2002, το περιβαλλοντικό κόστος (υπερθέρμανση του πλανήτη) θα ενσωματωθεί στις τιμές των προϊόντων·

- στον τομέα της ενέργειας, η εφαρμογή του Πρωτοκόλλου του Κυότο θα επιφέρει ανταγωνιστικά πλεονεκτήματα στις ανανεώσιμες πηγές ενέργειας και στην πυρηνική ενέργεια, έναντι της παραγωγής ενέργειας από σχάσιμαλικά (ειδικότερα από άνθρακα καιδρογονάνθρακες)·

- η πυρηνική ενέργεια δεν είναι βιώσιμη πηγή ενέργειας (έστω και αν, σ'ό,τι αφορά τηνπερθέρμανση του πλανήτη, ο αντίκτυπός της είναι μικρότερος σε σχέση με άλλες ενεργειακές πηγές)·

- εν όψει της εφαρμογής της στρατηγικής για τη βιώσιμη ανάπτυξη που ξεκίνησε από το Ρίο ντε Τζανέιρο το 1992, επείγει να συνυπολογίζεται κάθε μορφή περιβαλλοντικού κόστους (και όχι μόνον ορισμένες) στη γενική στάθμιση της τιμής όλων των προϊόντων·

Ποια μέτρα σκοπεύει να λάβει η Ευρωπαϊκή Επιτροπή, προκειμένου να ενσωματωθεί κάθε μορφή περιβαλλοντικού κόστους (η εναποθήκευση και η διαχείριση των πυρηνικών αποβλήτων, αφενός, και ο κίνδυνος ραδιενεργού μόλυνσης, αφέτέρου,) στον καθορισμό της τιμής της ενέργειας που παράγεται στους πυρηνικούς σταθμούς·

Απάντηση της κας de Palacio εξ ονόματος της Επιτροπής

(14 Δεκεμβρίου 2001)

Η Επιτροπή συμφωνεί ότι οι ανανεώσιμες μορφές ενέργειας καθώς και η πυρηνική ενέργεια δεν συμβάλλουν σημαντικά, καλώς εχόντων των πραγμάτων, στην παγκόσμια αλλαγή του κλίματος. Η Πράσινη Βίβλος Προς μια ευρωπαϊκή στρατηγική για την ασφάλεια του ενεργειακού εφοδιασμού(1) εκτιμά ότι το έτος 2010, η ηλεκτροπαραγωγή μέσω της πυρηνικής ενέργειας θα συμβάλει στην αποφυγή παραγωγής άνω των 300 εκατομμυρίων τόννων εκπομπών διοξειδίου του άνθρακα μόνο στην Ευρωπαϊκή Ένωση. Η Πράσινη Βίβλος σκιαγραφεί μια συνολική εικόνα της κοινοτικής ενεργειακής πολιτικής καιπογραμμίζει τη σχέση μεταξύ των διαφόρων ενεργειακών πηγών από πλευράς ασφάλειας εφοδιασμού, ανταγωνισμού, περιβαλλοντικών και φορολογικών συνιστωσών. Στην Πράσινη Βίβλο, η Επιτροπή αναφέρεται στην εσωτερίκευση του κόστους που συνδέεται με τηνποβάθμιση του περιβάλλοντος καθώς και στην ανάγκη άρσης των κυριότερων ανισοτήτων στην φορολόγηση που ακολουθούν τα διάφορα κράτη μέλη.

Η εσωτερίκευση του εξωτερικού κόστους της ενεργειακής παραγωγής και χρήσεως αποτελεί στρατηγικό περιβαλλοντικό στόχο. Ωστόσο,πάρχουν σημαντικά τεχνικά και μεθοδολογικά προβλήματα για την εκτίμηση του εξωτερικού αυτού κόστους. Σημαντική εν προκειμένω πηγή πληροφοριών είναι η εξωτερική μελέτη ExterneE της Επιτροπής, η οποία δρομολογήθηκε το 1991 και γνωστοποιήθηκε κατά τη διάρκεια του 2001. Η μελέτη εκτιμά ότι το μέσο εξωτερικό κόστος για τα πυρηνικά είναι κατάτι μικρότερο των 0,4 Euro cents ανά κιλοβατόρα/ώρα, σε σύγκριση με 1,3 έως 2,3 cents/kWh για το αέριο και μεταξύ 4,3 και 7,3 cents/kWh για το πετρέλαιο και τον άνθρακα. Η αιολική ενέργεια είχε το μικρότερο εξωτερικό κόστος (0,1 έως 0,2 cents/kWh).

Η μελέτη ExternE εξετάζει ολόκληρο τον κύκλο του πυρηνικού καυσίμου, συμπεριλαμβανομένων των αποβλήτων, τις ραδιενεργούς εκπομπές και τη περιβαλλοντική ρύπανση, τις ακτινολογικές επιπτώσεις για το ευρύ κοινό καθώς και τον κίνδυνο ατυχημάτων.

Τα κράτη μέλη είναι τα πρωτίστωςπεύθυνα για την εσωτερίκευση του περιβαλλοντικού και άλλων τύπων εξωτερικού κόστους της πυρηνικής ενέργειας, όπως του κόστους που προκύπτει από εξουσιοδοτημένες απορρίψεις ραδιενεργών ουσιών στο περιβάλλον, από τη διάθεση αποβλήτων και από την ασφάλεια των εγκαταστάσεων. Ωστόσο, εν γένει, το κόστος της αποθήκευσης και μακροπρόθεσμης διαχείρισης/τελικής διάθεσης του αναλωμένου καυσίμου και των αποβλήτων από την πυρηνική ηλεκτροπαραγωγή καλύπτεται εν μέρει από επιβάρυνση της τιμής της ηλεκτρικής ενέργειας. Σε αυτήν περιλαμβάνεται, όταν αυτό είναι αναγκαίο, και η ασφαλής μεταφοράλικού από μια μονάδα σε άλλη(2). Ο κίνδυνος ατυχημάτων/ραδιενεργού μολύνσεως εσωτερικεύεται συνήθως κατά δύο τρόπους. Ο ένας συνίσταται στην εις βάθος άμυνα των πυρηνικών εγκαταστάσεων, η οποία μειώνει τον κίνδυνο τυχαίων διαφυγών ραδιενέργειας στους δυτικής τεχνολογίας αντιδραστήρες. Ο άλλος συνίσταται στην προσχώρηση όλων των κρατών μελών στη Σύμβαση των Παρισίων για την Πυρηνική Ευθύνη, που θα ενεργοποιείτο σε κάθε ατύχημα.

Βάσει των αποτελεσμάτων της μελέτης ExternE, η Επιτροπή δρομολόγησε προσφάτως συνοδευτικό ερευνητικό έργο (NEWEXT — νέα στοιχεία για την εκτίμηση του εξωτερικού κόστους των ενεργειακών τεχνολογιών). Στη σχετική μελλοντική ανάλυσή της, η Επιτροπή θα επανεξετάσει την εσωτερίκευση του περιβαλλοντικού κόστους σε σχέση με τις τιμές όλων των ενεργειακών πηγών. Επιπλέον, στην Πράσινη Βίβλο για την ασφάλεια του ενεργειακού εφοδιασμού, η Επιτροπή εξήγγειλε ότι θα καταρτίσει συστηματικό κατάλογο των κρατικών ενισχύσεων στον ενεργειακό τομέα προκειμένου να αποφεύγονται οι στρεβλώσεις του ανταγωνισμού. Βεβαίως, ο κατάλογος αυτός θα περιλαμβάνει την πυρηνική ενέργεια η οποία δεν προβλέπεται πλέον να τυγχάνει ενισχύσεων.

(1) COM(2000)769 τελικό.

(2) Λεπτομέρειες για τη διάθεση των πόρων κάλυψης του κόστους της διαχείρισης των ραδιενεργών αποβλήτων στα εκάστοτε κράτη μέληπάρχουν στην έκθεση Συστήματα για τη χρηματοδότηση της αποθήκευσης και τελικής διάθεσης των ραδιενεργών αποβλήτων (Schemes for financing radioactive waste storage and disposal) που ανατέθηκε από τη ΓΔ Περιβάλλον και δημοσιεύθηκε τον Οκτώβριο 1998 (EUR 18185).